***Kritéria prijímacieho konania***

***pre školský rok***

***2023/2024***

**1.kolo** - Termíny prijímacieho konania pre žiakov ZŠ: 1. termín **04. mája 2023**

*Podľa potreby vzhľadom na počet uchádzačov aj* **05. mája 2023**

2. termín  **09. mája 2023**

*Podľa potreby vzhľadom na počet uchádzačov aj* **10. mája 2023**

**2.kolo** - V prípade nenaplnenia počtu žiakov v 1. kole **20. júna 2023**

Riaditeľka SOŠ techniky a remesiel – Műszaki Szakok és Mesterségek Szakközépiskolája, Rákocziho 23, Kráľovský Chlmec zverejňuje kritériana úspešné vykonanie skúšky a ostatné podmienky prijatia na štúdium do 1. ročníka na študijné a učebné odbory v súlade s §§ 62 - 68 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákonom č. 596/2003 Z. z. o štátnej správe v školstve a školskej samospráve o zmene a doplnení niektorých zákonov v znení neskorších predpisov, §§ 29 a 31 zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov, v súlade so zákonom č. 71/1967 Z. z. o správnom konaní v znení neskorších predpisov a doplnkov.

# Zriaďovateľom schválené odbory na školský rok 2023/2024

## Študijné odbory s maturitou

|  |  |  |
| --- | --- | --- |
| **Číslo odboru** | **Názov odboru** | **Vyučovací jazyk** |
| 2413 K | mechanik strojov a zariadení | VJM |
| 2697 K | mechanik elektrotechnik | VJM |
| 2426 K | programátor obrábacích a zváracích strojov a zariadení | VJS |
| 3968 M | logistika | VJS |

## Trojročné učebné odbory



|  |  |  |
| --- | --- | --- |
| **Číslo**  **odboru** | **Názov odboru** | **Vyučovací jazyk** |
| 2487 H 01 | autoopravár – mechanik | VJS |
| 2683 H 11 | elektromechanik -silnoprúdová technika | VJS |
| 3661 H | murár | VJM |
| 6456 H | kaderník | VJM |

# Podanie prihlášky

Pre každý odbor bude vytvorený samostatný zoznam prihlásených žiakov na základe prihlášky doručenej na školu.

Uchádzač alebo zákonný zástupca neplnoletého uchádzača podáva prihlášku na vzdelávanie riaditeľovi strednej školy do 20. marca 2023.

Prihlášku je možné doručiť:

1. cez elektronickú schránku podpismi oboch zák. zástupcov
2. v listinnej podobe **s podpismi oboch zák. zástupcov**
   * osobne na sekretariát školy
   * poštou na adresu školy

Prihláška v listinnej podobe **je platná aj s podpisom jedného zákonného zástupcu**, ak sa zákonní zástupcovia dohodli, že prihlášku podpisuje iba jeden zákonný zástupca, a **ak o tejto skutočnosti doručia riaditeľovi strednej školy písomné vyhlásenie.**

Na prihláške je uchádzač alebo zák. zástupca povinný vyplniť EDUID školy.

|  |  |
| --- | --- |
| **EDU ID školy** | 100016409 |
| **Názov školy** | Stredná odborná škola techniky a remesiel –  Műszaki Szakok és Mesterségek Szakközépiskola,  Rákocziho 23, Kráľovský Chlmec |



## Základné vstupné údaje do konania

* vyplnená prihláška na vzdelávanie na strednú školu/ buď elektronicky alebo v listinnej podobe
* v prípade uchádzača so ŠVVP - správa z diagnostického vyšetrenia vykonaná zariadením poradenstva a prevencie nie staršia ako dva roky
* kópie vysvedčení – predkladá len uchádzač, ktorý bol z niektorého vyučovacieho predmetu hodnotený slovne, alebo ak nie je možné, aby základná škola, ktorú žiak navštevoval alebo navštevuje potvrdila hodnotenie žiaka uvedené na prihláške;
* potvrdenie o odbornom vzdelávaní a príprave žiaka v systéme duálneho vzdelávania, vydané zamestnávateľom, ktorý má so školou uzatvorenú zmluvu o duálnom vzdelávaní - predkladá len uchádzač, ktorý podáva prihlášku na vzdelávanie v študijnom odbore, v ktorom sa OVP pripravuje v SDV (MSZ, POZSZ, ME).

# Harmonogram prijímacieho konania

Každý uchádzač o štúdium na našej škole, ktorý sa hlási na študijný odbor, (v prípade naplnenia počtu uchádzačov aj na trojročný učebný odbor), dostane pred prijímacou skúškou pozvánku, v ktorej bude presne určený dátum a čas konania prijímacej skúšky. Súčasťou pozvánky bude aj zoznam potrebných vecí, ktoré si má uchádzač priniesť na PS.

* **Ak sa žiak základnej školy s vyučovacím jazykom maďarským prihlási na štúdium na strednej škole s vyučovacím jazykom slovenským**, prijímacie skúšky z vyučovacích predmetov koná takto:
* zo slovenského jazyka a literatúry v rozsahu učiva určeného štátnym vzdelávacím programom odboru vzdelávania v základnej škole;
* z matematiky v jazyku, v akom si ho na základnej škole osvojoval (v maďarskom jazyku), **ak zákonný zástupca žiaka túto požiadavku uvedie v prihláške na vzdelávanie v strednej škole**;
* **Ak sa žiak základnej školy s vyučovacím jazykom slovenským prihlási na strednú školu s vyučovacím jazykom maďarským**, prijímacie skúšky z vyučovacích predmetov koná takto:
* zo slovenského jazyka a literatúry v rozsahu učiva určeného štátnym vzdelávacím programom odboru vzdelávania v základnej škole;
* z matematiky koná žiak prijímaciu skúšku v jazyku, v akom si ho na základnej škole osvojoval (v slovenskom jazyku), **ak zákonný zástupca žiaka túto požiadavku uvedie v prihláške na vzdelávanie v strednej škole**.

# Forma a časový rozsah prijímacej skúšky

**Forma:** Písomná

**Časový rozsah:**

* 45 minút na jeden vyučovací predmet
* 15 minútová prestávka medzi jednotlivými písomnými skúškami z jednotlivých predmetov.

# Podmienky prijatia



## Prijatie bez prijímacej skúšky

Uchádzač do 1.ročníka vzdelávacieho programu úplného stredného odborného vzdelávania (štvorročný študijný odbor) a v prípade naplnenia počtu uchádzačov na trojročný učebný odbor bude prijatý bez prijímacieho konania, ak v externom testovaní dosiahol úspešnosť najmenej 80% v každom vyučovacom predmete samostatne. V prípade, že počet takýchto žiakov presiahne počet žiakov, ktorých možno prijať do odboru, prijímacie skúšku konajú všetci žiaci.

## Študijné odbory

V prijímacom konaní sa uplatní **bodovací systém,** zohľadňujúci:

1. dosiahnutý priemerný prospech žiaka na ZŠ z vybraných predmetov (8.ročník 2 polrok a 9. ročník prvý polrok) :

* **matematika**
* **slovenský jazyk a literatúra / slovenský jazyk a slovenská literatúra**
* **maďarský jazyk** (len v prípade uchádzača zo ZŠ s VJM)
* **anglický jazyk**
* **geografia**
* **dejepis**
* **biológia**
* **chémia**
* **fyzika**

1. výsledky dosiahnuté na prijímacej skúške
2. uchádzač je úspešným riešiteľom predmetovej olympiády alebo víťazom súťaže, ktorá súvisí s odborom vzdelávania, o ktorý sa uchádza.

## Bodovací systém

1. **priemerný prospech na ZŠ**

Celkový priemerný prospech bude stanovený z priemerov vybraných predmetov *(podľa bodu 5.2. a)*, dosiahnutých **v 8.ročníku 2. polrok** a **v  9. ročníku 1. polrok** s priradením počtu bodov takto:

|  |  |
| --- | --- |
| **Celkový priemerný prospech** | **Počet bodov** |
| od **1,00** do **2,00** | **80 bodov** |
| od **2,01 do 2,50** | **60 bodov** |
| od **2,51** do **2,75** | **40 bodov** |
| od **2,76** do **3,00** | **20 bodov** |
| od **3,01** do **3,50** | **10 bodov** |
| nad **3,51** | 1. **bodov** |

1. **prijímacia skúška**

|  |  |
| --- | --- |
| **Prípad** | **Predmety prijímacej skúšky** |
| uchádzač zo ZŠ s VJM sa hlási na študijný odbor s VJM | Maďarský jazyk a literatúra  Slovenský jazyk a slovenská literatúra  Matematika |
| uchádzač zo ZŠ s VJS sa hlási na študijný odbor s VJM | Slovenský jazyk a  literatúra  Matematika *(skúška v slovenskom jazyku)* |
| uchádzač zo ZŠ s VJS sa hlási na študijný odbor s VJS | Slovenský jazyk a  literatúra  Matematika |
| uchádzač zo ZŠ s VJM sa hlási na študijný odbor s VJS | Slovenský jazyk a slovenská literatúra  Matematika *(skúška v maďarskom jazyku)* |

|  |  |  |
| --- | --- | --- |
| **Dosiahnutá známka z jednotlivých predmetov na prijímacej skúške** | **Známke zodpovedajúci počet bodov** | |
| **uchádzač zo ZŠ s VJS sa prihlási na študijný odbor s VJS, resp. zo ZŠ s VJM sa prihlási na študijný odbor s VJM, alebo s VJS** | **uchádzač zo ZŠ s VJS sa prihlási na študijný odbor s VJM** |
| 1 | 40 bodov | 60 bodov |
| 2 | 30 bodov | 30 bodov |
| 3 | 20 bodov | 20 bodov |
| 4 | 10 bodov | 10 bodov |
| 5 | 0 bodov | 0 bodov |

**Celkový výsledok prijímacieho konania**

|  |  |  |  |
| --- | --- | --- | --- |
| **Prípad** | **Maximálny počet dosiahnuteľných bodov v rámci prijímacieho konania** | | |
| **Hodnotenie priemerného prospechu na ZŠ** | **Hodnotenie prijímacej skúšky** | **Maximálny počet bodov spolu** |
| uchádzač zo ZŠ s VJM sa hlási na študijný odbor v VJM | 80 | 120 | 200 |
| uchádzač zo ZŠ s VJS sa hlási na študijný odbor v VJM | 80 | 120 | 200 |
| uchádzač zo ZŠ s VJS sa hlási na študijný odbor v VJS | 80 | 80 | 160 |
| uchádzač zo ZŠ s VJM sa hlási na študijný odbor v VJS | 80 | 80 | 160 |

Uchádzač, ktorý na prijímacích skúškach z jednotlivých predmetov nedosiahne minimálne 10 bodov, bude neúspešný.

## ****Učebné odbory****

Do učebných odborov, v prípadoch, že počet prihlásených uchádzačov neprevýši počet stanovený zriaďovateľom školy pre možnosti prijatia na štúdium v danom odbore, budú uchádzači prijatí **bez prijímacích skúšok** na základe študijných výsledkov na ZŠ (2.polrok v  8.ročníku a 1.polrok v 9.ročníku) do plánovaného počtu prijatých žiakov. *(platí bodovací systém podľa 5.2.a)*

V prípade, ak počet prihlásených uchádzačov bude prevyšovať stanovený počet zriaďovateľom pre možnosť prijatia na daný učebný odbor, uchádzači budú prijímaní na základe **prijímacích skúšok** podľa kritérií uvedených v bode 5.3., platných pre študijné odbory.

Úlohy prijímacej skúšky z jednotlivých predmetov (SJL, SJS, MJL, MAT) v rámci vymenovaných oblastí na učebných odboroch budú menej náročné ako na študijných odboroch.

**Uchádzač, ktorý na prijímacích skúškach z jednotlivých predmetov nedosiahne minimálne 10 bodov, bude neúspešný.**

## Prevod slovného hodnotenia na vyjadrenie hodnotenia klasifikačným stupňom

Ak školský vzdelávací program základnej školy, ktorú žiak navštevoval, určuje hodnotenie žiakov tak, že v 6. až 9. ročníku nemajú na vysvedčení dostatočný počet známok, lebo niektorý predmet nebol klasifikovaný, bol hodnotený možnosťou „absolvoval“, alebo bol hodnotený slovne, môže zákonný zástupca požiadať riaditeľa základnej školy na prevedenie slovného hodnotenia  na známku.  Ak zákonný zástupca nedoloží prevedenie slovného hodnotenia na známku základnou školou, škola ho  **nahradí**  hodnotením z daného predmetu z najbližšieho polroka alebo roka, v ktorom bol žiak klasifikovaný známkou.

**Systém prevodu slovného hodnotenia na známky**

|  |  |
| --- | --- |
| **Slovné hodnotenie** | **známka** |
| dosiahol výborné výsledky | 1 |
| dosiahol veľmi dobré výsledky | 2 |
| dosiahol dobré výsledky | 3 |
| dosiahol uspokojivé výsledky | 4 |
| dosiahol neuspokojivé výsledky | 5 |

* **Systém prevodu hodnotenia „absolvoval“:**

1. ak žiak nebol hodnotený za daný predmet v 1. polroku 9. ročníka známkou, len  
   hodnotením “absolvoval“, toto hodnotenie sa nahradí známkou z 2. polroka 8. ročníka;
2. ak bol žiak takto hodnotený aj v 2. polroku 8. ročníka, bude sa brať do úvahy koncoročná známka za 7. ročník.

## Obsah a rozsah prijímacej skúšky z jednotlivých predmetov

* Prijímacia skúška pozostáva z overenia vedomostí z predmetov – maďarský jazyk a literatúra, slovenský jazyk a slovenská literatúra / slovenský jazyk a literatúra, matematika.
* Úlohy prijímacej skúšky z jednotlivých predmetov sú vypracované podľa ŠVP ISCED 2 nasledovnom členení:

**Slovenský jazyk a slovenská literatúra**

|  |  |  |
| --- | --- | --- |
| **Obsah - oblasť** | **Počet úloh** | **Rozsah – percentuálne zastúpenie** |
| 1. Jazyková komunikácia | 10 | 67 % |
| 2. Komunikácia a sloh | 3 | 20 % |
| 3. Literárna komunikácia | 2 | 13 % |

**Slovenský jazyk a literatúra**

|  |  |  |
| --- | --- | --- |
| **Obsah - oblasť** | **Počet úloh** | **Rozsah – percentuálne zastúpenie** |
| 1. Jazyková komunikácia | 8 | 54 % |
| 2. Komunikácia a sloh | 2 | 13 % |
| 3. Literárna komunikácia | 5 | 33 % |

**Maďarský jazyk a literatúra**

|  |  |  |
| --- | --- | --- |
| **Obsah - oblasť** | **Počet úloh** | **Rozsah – percentuálne zastúpenie** |
| 1. Jazyková komunikácia | 5 | 34 % |
| 2. Komunikácia a sloh | 7 | 46 % |
| 3. Literatúra | 3 | 20 % |

**Matematika**

|  |  |  |
| --- | --- | --- |
| **Tematické okruhy** | **Počet úloh** | **Rozsah – percentuálne zastúpenie** |
| Počtové operácie, výrazy | 3 | 30 % |
| Premena jednotiek | 1 | 10 % |
| Percentá – výpočet percentovej časti, výpočet základu, počet percent | 2 | 20 % |
| Pomer, úmernosť | 1 | 10 % |
| Geometria – výpočet obvodov a obsahov rovinných útvarov, výpočet povrchu a objemu telies | 2 | 20 % |
| Lineárne rovnice, slovné úlohy | 1 | 10 % |
| **Povolené pomôcky, ktoré zabezpečí škola:**  kalkulačka, rysovacie pomôcky | | |

## Určenie poradia, rovnosť bodov:

* Bodovací systém určí **poradie** uchádzačov v každom odbore samostatne.
* Uchádzači prijatí bez prijímacích skúšok nebudú zaradení do poradovníka prijatých žiakov na základe prijímacích skúšok.
* Uchádzači budú podľa dosiahnutého počtu bodov usporiadaní do poradia tak, že:
* poradové číslo 1 (jeden) získa uchádzač s najvyšším počtom dosiahnutých bodov;
* najvyššie poradové číslo získa uchádzač s najnižším počtom získaných bodov.
* Pre každý študijný odbor bude zostavené samostatné poradie uchádzačov.
* Pri rovnosti bodov, bude prednostne prijatý žiak:
* so zmenenou pracovnou schopnosťou (platné rozhodnutie) ;
* dosiahol lepšie študijné výsledky za 1. polrok v 9. ročníku;
* dosiahol lepšie študijné výsledky za 2. polrok v 8. ročníku;
* ktorý je úspešným riešiteľom predmetovej olympiády alebo víťazom súťaže, ktorá súvisí s odborom vzdelávania, o ktorý sa uchádza

Uchádzač o štúdium úspešne vykoná prijímacie skúšky, ak z jednotlivých predmetov prijímacej skúšky získa minimálne 10 bodov

## Kritéria prijímacieho konania žiakov so ŠVVP

V zmysle § 65 ods. 2 školského zákona sa forma prijímacej skúšky pre žiakov so zdravotným znevýhodnením určí s prihliadnutím na ich zdravotné znevýhodnenie. Žiak so špeciálnymi výchovno-vzdelávacími potrebami bude mať úpravu prijímacej skúšky len na základe vyplneného bodu 12 (*Kód vzdelávania uchádzača so ŠVVP)* v prihláške na strednú školu.

**Úprava prijímacej skúšky bude v rozsahu:**

1. Žiak s vývinovými poruchami učenia a žiak s NKS – predĺženie času prijímacej skúšky o 25%;
2. žiak s poruchou aktivity a pozornosti– predĺženie času prijímacej skúšky o 25%;
3. žiak chorý, zdravotne oslabený – predĺženie času prijímacej skúšky o 25%;
4. žiak s poruchou správania – predĺženie času prijímacej skúšky o 25%

Odporúčame zákonnému zástupcovi žiaka so špeciálnymi výchovno-vzdelávacími potrebami, aby sa pred podaním prihlášky na vybraný študijný, učebný odbor informoval o danom odbore.

## Neúčasť na prijímacej skúške

Uchádzačovi, ktorý sa zo závažných dôvodov nemôže zúčastniť na prijímacej skúške v riadnych termínoch, určí riaditeľka školy náhradný termín. Dôvod neúčasti na prijímacej skúške **oznámi**zákonný zástupca uchádzača **písomne riaditeľovi školy, najneskôr v deň konania prijímacej skúšky do 8.00 hod.**

# Zverejnenie výsledkov prijímacieho konania a zápis prijatých žiakov

Riaditeľka strednej školy najneskôr **19. mája 2023** zverejní výsledky prijímacieho konania na internetovej stránke školy ([www.soskch.sk](http://www.soskch.sk)) alebo na výveske školy a odošle uchádzačovi rozhodnutie o prijatí alebo neprijatí.

* poštou alebo do elektronickej schránky rodiča, ak ju má zriadenú
* Zápis prijatých uchádzačov vykoná škola na základe doručeného potvrdenia o nastúpení žiaka na štúdium, alebo  potvrdenia o nenastúpení žiaka na štúdium na strednej škole - vzor tlačiva je zverejnený na webovej stránke školy [www.soskch.sk](http://www.soskch.sk) v časti „prijímacie konanie“, Doručenie je možné prostredníctvom informačného systému základnej školy (napr. EduPage), odoslaním naskenovaného tlačiva prostredníctvom emailu na sekretariat@soskch.sk, poštou na adresu školy Stredná odborná školy techniky a remesiel – Műszaki Szakok és Mesterségek Szakközépiskolája, Rákocziho 23, Kráľovský Chlmec alebo do elektronickej schránky strednej školy. Rozhodujúci je dátum doručenia strednej škole
* Uchádzač alebo zákonný zástupca neplnoletého uchádzača
* po I. kole najneskôr do 24. mája 2023 (23:59 hod.), písomne potvrdí strednej škole prijatie na vzdelávanie.
* po II. kole najneskôr do 28. júna 2023 (23:59 hod.) písomne potvrdí strednej škole prijatie na vzdelávanie.

V prípade, že zákonný zástupca prijatého žiaka nezašle potvrdenie o nastúpení žiaka na štúdium alebo nenastúpení žiaka na štúdium na strednú odbornú školu, riaditeľka školy príjme na uvoľnené miesto žiaka, ktorého zákonný zástupca sa odvolal v súlade s § 68 ods.(4) zákona č. 245/2008 Z. z. o výchove a vzdelaní (školský zákon) v platnom znení.

# ****Druhé kolo prijímacích skúšok****

O konaní 2. kola prijímacích skúšok na nenaplnený počet žiakov do 1. ročníka pre školský rok 2023/2024 rozhodne riaditeľ strednej školy.

# Duálne vzdelávanie

Prijatí uchádzači všetkých učebných a študijných odborov môžu vstúpiť do systému duálneho vzdelávania a uzatvoriť učebnú zmluvu so zamestnávateľom.

***Škola má uzatvorenú zmluvu o duálnom vzdelávaní s týmito zamestnávateľmi:***

HB-LaserCut, s.r.o., Baker Ovens, s.r.o., Agritech Slovakia spol.s.r.o., Laser point s.r.o.

Počet žiakov, ktorých možno prijať do študijného odboru, v ktorom sa odborné vzdelávanie a príprava poskytuje v systéme duálneho vzdelávania“ (§ 65 ods. (1))

|  |  |  |
| --- | --- | --- |
| **Číslo odboru** | **Názov odboru** | **Počet žiakov** |
| 2413 K | mechanik strojov a zariadení | 11 |
| 2697 K | mechanik elektrotechnik | 8 |
| 2426 K | programátor obrábacích a zváracích strojov a zariadení | 10 |

**Tieto kritériá platia od 29.11.2022 pre prijímanie uchádzačov so základným vzdelaním na denné štúdium v školskom roku 2023/2024.**

V Kráľovskom Chlmci, dňa 28.11.2022

Vypracovala: Mgr. Katarína Banyková, VaKP

...............................................................

Mgr. Enikő Pogányová v.r.

*riaditeľka školy*